ΤΜΗΜΑ ΗΛΕΚΤΡΟΛΟΓΩΝ & ΗΛΕΚΤΡΟΝΙΚΩΝ ΜΗΧΑΝΙΚΩΝ

**ΠΛΗΡΟΦΟΡΗΣΗ ΤΩΝ ΦΟΙΤΗΤΩΝ ΣΧΕΤΙΚΑ ΜΕ ΤΟ ΜΑΘΗΜΑ ΤΩΝ ΑΓΓΛΙΚΩΝ ΣΤΟ ΤΜΗΜΑ**

1. Τα μαθήματα **ΑΓΓΛΙΚΗΣ ΓΛΩΣΣΑΣ Ι & ΙΙ (Α’ & Β’ εξαμήνων)** είναι υποχρεωτικά ΜΟΝΟΝ για όσους φοιτητές/τριες δεν έχουν πιστοποιητικό επιπέδου Β2. Όσοι διαθέτουν το πιστοποιητικό αυτό ή ανώτερο απαλλάσσονται από τα δύο αυτά μαθήματα, αφού προσκομίσουν αντίγραφο του πτυχίου αυτού στην γραμματεία του τμήματος μαζί με αίτηση που θα τους δοθεί εκεί. Ακολούθως, οι αιτήσεις αξιολογούνται και ανακοινώνονται τα αποτελέσματα **συνολικά στο τέλος κάθε εξαμήνου**, δηλαδή Φεβρουάριο & Ιούνιο. Όσοι απαλλάσσονται δεν χρειάζεται να παρακολουθούν τα μαθήματα (εκτός αν θέλουν) και δεν δίνουν τελικές εξετάσεις γι αυτά και επομένως δεν υπάρχει βαθμός γι αυτά στο φοιτητολόγιο, απλώς υπάρχει απαλλαγή.

Η διαδικασία αυτή δεν χρειάζεται να γίνει άμεσα -μπορεί να γίνει καθ’ όλη

την διάρκεια των σπουδών - και γίνονται επίσης αποδεκτά πτυχία που θα

αποκτηθούν κατά την διάρκεια των σπουδών των φοιτητών/τριών.

**ΣΗΜΕΙΩΣΗ 1**: Η διαδικασία μπορεί να γίνει και ΗΛΕΚΤΡΟΝΙΚΑ: θα πρέπει να στείλετε το πτυχίο σας μαζί με την αίτηση που θα βρείτε στην ιστοσελίδα του Τμήματος με τον όρο***"γενική αίτηση"***.

**Σημείωση 2**: Τα ανωτέρω ισχύουν για πρόγραμμα ΠαΔΑ, όχι για πρόγραμμα ΤΕΙ. Στο πρόγραμμα ΤΕΙ ΔΕΝ υπάρχουν τα ανωτέρω δύο μαθήματα.

1. Το μάθημα **ΑΓΓΛΙΚΗΣ ΓΛΩΣΣΑΣ ΕΙΔΙΚΟΤΗΤΑΣ Ι – 5ου εξαμήνου** είναι **υποχρεωτικό** και για πρόγραμμα ΠαΔΑ και για πρόγραμμα ΤΕΙ. Όμως, όσοι φοιτητές/τριες έχουν περάσει το μάθημα ΑΓΓΛΙΚΗ ΟΡΟΛΟΓΙΑ σε παλιό πρόγραμμα ΤΕΙ δεν χρειάζεται να το ξαναπαρακολουθήσουν – ο βαθμός τους αντιστοιχίζεται από το τμήμα.
2. Το μάθημα **ΑΓΓΛΙΚΗΣ ΓΛΩΣΣΑΣ ΕΙΔΙΚΟΤΗΤΑΣ ΙΙ – 6ου εξαμήνου** είναι προαιρετικό.

Ο Καθηγητής

Παναγιώτης Τσατσαρός